Salah siji conto nalika Teater 10 nggelarake lakon “Damarwulan poligami”, critane pancen ora kaya crita pakeme Damarwulan lan Minak Jinggo sanyatane nanging wis diowahi miturut mekare jaman. Kabeh mau ngelingi para penonton kang saperangan generasi mudha, mula critane uga ditrepake karo kahanan panguripan wektu iki. Kang wigati bakuning crita nduweni piwulang kang bisa dipethik kanggo kaca benggala urip ing alam donya. Kang gawe bungah, bocah-bocah gelem busana Jawa. Saka iket, jarit, blangkon, keis lan sapiturute kang ditindakake kanthi prcaya diri. Semana uga gamelan kang kanggo ngiringi kejaba gamelan modern, uga nganggo gamelan jawa. Crita liyane kang wis tau digelarake yaiku “ Ruwatan Tambak Kaligawe, Srikandhi Mataam, Anoman Obong, Suminten Edan” lan sapanunggalane.